Tämä lomake perustuu ARENEn laatimaan aineistonhallintasuunnitelmaan. 

AINEISTONHALLINTASUUNNITELMA
Laadi aineistonhallintasuunnitelma näin:
· Suunnitelman voi kirjoittaa suoraan tähän dokumenttiin. Poista valmiista suunnitelmasta tämä ohjesivu ja keltaisella merkityt ohjetekstit.
· Lue ensin ohjeet. Ohjeista löydät neuvoa jokaiseen kohtaan. Huomaa, että tässä lomakkeessa ohjeita on täsmennetty kohdan 2.2 osalta vastaamaan Humakin käytäntöjä. 
· Laadi suunnitelma oman opinnäytetyösi näkökulmasta. Sinun tulee itse ymmärtää, mitä suunnitelman sisältö tarkoittaa ja miten se ohjaa sinua toimimaan.
· Kirjoita kuvaus jokaisen pääkohdan ja alakohdan alle omin sanoin. Kaikkiin alakohtiin ei tarvitse vastata erikseen, jos ne eivät perustellusti liity opinnäytetyöhösi. 
· Kirjoita tiiviisti ja konkreettisesti.
· Osoita, että pystyt tunnistamaan, ennakoimaan ja hallitsemaan riskejä: mm. henkilötietojen käsittely, tutkimusetiikka, tietoturvallinen tallentaminen ja jakaminen, käyttöoikeuksista sopiminen.
· Noudata aina oman korkeakoulun sekä toimeksiantajan ohjeita ja vaatimuksia. 



AINEISTONHALLINTASUUNNITELMA
Suunnitelman tekijä(t):
Opinnäytetyön nimi:
Opinnäytetyön toimeksiantaja: (organisaatio/projekti/henkilö, jos on)
Suunnitelma laadittu:
1. Aineiston yleiskuvaus 
1.1. Aineiston kuvaus: Kerättävä tai olemassa oleva aineisto ja sen ominaisuudet
[Kuvaa lyhyesti tai tee taulukko tai luettelo keräämästäsi ja/tai tuottamastasi tai olemassa olevasta aineistosta, ja niiden ominaisuuksista (tyyppi, tiedostomuoto, koko, käyttöoikeudet, keruumenetelmät).]
1.2. Aineiston laadun varmistaminen
[Kuvaa lyhyesti, miten varmistetaan, että aineisto ei epähuomiossa muutu ja alkuperäinen tietosisältö säilyy.] 
2. Eettiset periaatteet, lainsäädäntö ja henkilötietojen käsittely
2.1. Henkilötiedot ja tietosuojan huomioiminen
[Kuvaile henkilötietojen käsittelyä seuraavien kysymysten kautta:]
Onko aineistossasi suoria tai epäsuoria henkilötietoja: kyllä/ei 
Onko aineistossasi arkaluonteisia henkilötietoja: kyllä/ei
Jos aineistosi sisältää arkaluonteisia henkilötietoja, voi olla tarpeen laatia tietosuojan vaikutustenarviointi (DPIA). Onko tämä tarpeen? Kuvaa, kuinka teet vaikutustenarvioinnin. [Mikäli vaikutustenarviointia ei tarvita, kirjoita yllä olevan tekstin tilalle: Työssä ei käsitellä arkaluonteisia henkilötietoja, vaikutustenarviointia ei tarvita.]
2.2. Päävastuu henkilötietojen käsittelystä eli rekisterinpitäjyys
[Tätä kohtaa on muokattu vastaamaan Humakin käytäntöjä. Noudata tätä ohjetta.] 
Jos opinnäytetyön aineistossa on henkilötietoja, täytyy määritellä rekisterinpitäjä. Rekisterinpitäjä on se taho, joka päättää henkilötietojen käsittelyn tarkoituksesta ja keinoista. Opinnäytetyön tekijänä sinä päätät ja aineiston keräämisestä ja käsittelystä ja vastaat siitä, että sitä käsitellään oikein. Mikäli aineisto sisältää henkilötietoja, olet rekisterinpitäjä. Kerro tässä, kuka on opinnäytetyön aineiston rekisterinpitäjä ja millä perusteella.
Teetkö opinnäytetyötä yksin? Jos kyllä, olet itse rekisterinpitäjä eli päävastuullinen.
Teetkö opinnäytetyötä parityönä tai ryhmässä? Jos kyllä, olette ns. yhteisrekisterinpitäjiä eli olette kaikki yhdessä päävastuussa henkilötietojen käsittelystä.]
2.3. Tietosuojan edellyttämät ilmoitukset
[Kuvaile tässä, mitä tietosuojaan liittyviä dokumentteja ja toimintatapoja opinnäytetyössäsi tarvitaan ja kuinka toteutat ne. Tarkista korkeakoulun omat ohjeet ja kuvaile tähän, kuinka toimit. Jos tutkimuksesi edellyttää tietosuojailmoitusta/-selostetta, suostumusta ja/tai tiedotetta, liitä ne mukaan aineistonhallintasuunnitelmaan.
Jos opinnäytetyössä ei kerätä henkilötietoja sisältävää aineistoa, tämä kohta ei koske työtäsi. Huomaathan kuitenkin, että usein tutkittavilta täytyy erikseen kysyä suostumus osallistua tutkimukseen. Suostumuslomake muodostaa henkilötiedon ja -rekisterin.] 
2.4. Eettistä ennakkoarviointia edellyttävät tutkimusasetelmat opinnäytetöissä 
[Tarvitaanko eettistä ennakkoarviointia? (kyllä/ei, perustelu ja toteutus).]
2.5. Miten hallinnoit käyttämäsi, tuottamasi ja jakamasi aineiston oikeuksia?
[Kuvaa tässä, miten sovit opinnäytetyössä kerätyn, tuotetun ja (uudelleen)käytetyn tutkimusaineiston oikeuksista. Kuvaa oikeuksien siirtämiseen liittyvät menettelyt, jotka koskevat aineistoasi.] 
3. Aineiston dokumentointi
3.1. Aineiston dokumentointi
[Aineiston käsittelyn vaiheista ja muuttujista tehdään vähintään omat muistiinpanot. Kuvaa tässä, kuinka dokumentoit aineiston.] 
3.2. Aineiston järjestys ja eheys
[Kuvaa tässä, mihin ja missä muodossa tallennetaan aineistoa kuvaileva tieto, jos aineisto halutaan tallentaa jatkokäyttöön. Jatkokäyttöä ei suositella, ellei sille ole erityisen vahvoja perusteita.]
4. Tallentaminen ja tietoturva opinnäytetyöprosessin aikana
[Kuvaile tässä, minne aineisto tallennetaan ja miten se varmuuskopioidaan opinnäytetyöprosessin aikana. Miten huolehdit siitä, että ulkopuoliset eivät pääse aineistoon käsiksi?] 
5. Aineisto opinnäytetyön valmistuttua: tuhoaminen, säilyttäminen tai mahdollinen jatkokäyttö ja avaaminen
[Kuvaile, mitä teet aineistolle opinnäytetyön valmistuttua. Kerro, tuhoatko, säilytätkö tai avaatko aineiston mahdolliseen jatkokäyttöön ja kuvaile, kuinka toteutat sen. Huomaa, että ohjeen kohdat 5.1, 5.2 ja 5.3 ovat pääsääntöisesti vaihtoehtoisia.]
6. Tehtävät ja vastuut 
[Kerro tässä lyhyesti, miten edellisissä vastauksissa kuvatut tehtävät ja vastuut on jaettu opinnäytetyössäsi: esim. tallentaminen, varmuuskopiointi, aineiston jakaminen, tallentaminen/hävittäminen työn valmistuttua. Muista, että aineiston käsittelyyn täytyy osata varata riittävästi aikaa. Jos teet opinnäytetyön toimeksiantajalle, kuvaile myös sen mahdollista roolia.] 



